ODGOVORI NA PITANJA

vezana uz Poziv na dostavu projektnih prijedloga

*UP.02.1.1.13 „Zaželi-Program zapošljavanja žena – faza II“*

*Pitanja pristigla na esf.info@mrms.hr od 27.03. do 16.04.2020.*

U interesu jednakog postupanja prema svim prijaviteljima, Ministarstvo rada i

mirovinskoga sustava u okviru ovog dokumenta, a čija je svrha pojasniti uvjete

natječajne dokumentacije, daje mišljenje o prihvatljivosti određenog prijavitelja,

projekta ili aktivnosti u okviru dostupnih informacija iz pitanja dostavljenih od strane

potencijalnih prijavitelja.

|  |  |  |
| --- | --- | --- |
| RB. | PITANJE | ODGOVOR |
|  | Prema Uputama za prijavitelje točki 4.1.2.5. prihvatljivi su troškovi vanjskih usluga -troškovi upravljanja projektom i administracije. Smatraju li se Ugovori o djelu vanjskom uslugom u smislu ovog Poziva, poštujući pozitivne propise Republike Hrvatske u dijelu definiranja radnog odnosa?  Prema Uputama za prijavitelje točki 5.1., projektni prijedlog se dostavlja poštanskom pošiljkom ili osobnom dostavom te mora sadržavati CD-R/DVD-R te originale Izjave prijavitelja i Partnera. Kako je od 23. ožujka na snazi Odluka o zabrani napuštanja mjesta prebivališta i stalnog boravka u Republici Hrvatskoj te ostale mjere socijalnog distanciranja, hoće li projektne prijave koje ne sadrže originalne izjave partnera nego scan Izjava zadovoljiti administrativnu provjeru uz uvjet dostave originalnih do potpisivanja Ugovora?  Također, kako se već ne koristi, može li se oformiti e-mail adresa za prijave kako bi se dodatno umanjio socijalni kontakt kada se već ne koristi platforma e-fondovi koja postoji duže od dvije godine? Prijave poslane e-mailom imaju datum i vrijeme slanja/zaprimanja te se može koristiti kao adekvatna alternativa dok su mjere o zabrani napuštanja mjesta prebivališta i stalnog boravka te socijalnog distanciranja na snazi. | Trošak upravljanja projektom prihvatljiv je i kao vanjska usluga, no u tom slučaju ne računa se u okviru izravnih troškova osoblja primjenom fiksne stope od 20 %.  U sklopu poziva nije propisana neprihvatljivost pojedinih vrsta građansko-pravno obveznih ugovora, tako niti ugovora o djelu, pri čemu je prilikom sklapanja takvih ugovora potrebno poštivati sve druge uvjete poziva te primjenjivog nacionalnog zakonodavstva.  Važeće Upute za prijavitelje nisu izmijenjene u točki 5.1 Način podnošenja projektnog prijedloga , te vrijede sve propisane odredbe, pa tako i obveza dostave originalne Izjave prijavitelja i partnera, te će se isto provjeravati u sklopu administrativne provjere projektnog prijedloga.  Točka 5.1. Način podnošenja projektnog prijedloga važećih Uputa za prijavitelje nije se mijenjala niti je zasad u planu njena izmjena, budući da poštanske usluge nisu u potpunosti obustavljene. Naime, navedenom točkom propisano je da se projektni prijedlozi podnose isključivo poštanskom pošiljkom ili osobnom dostavom. U vrijeme trajanja pandemije koronavirusa, preporučuje se da prijavitelji iz sigurnosnih razloga ne koriste osobnu dostavu, već da projektne prijedloge šalju poštom, sukladno navedenome u Uputama za prijavitelje. Izmjene ove točke moguće su ovisno o razvoju situacije vezano uz pandemiju virusa COVID-19. |
|  | Trenutno smo u fazi provođenja Zaželi - Program zapošljavanja žena 1. faza kojem je prijavitelj Općina. Recimo da nam se odobri nastavak projekta i budu zaposlene iste osobe kao voditelj i asistent. Ukoliko se nakon toga raspiše natječaj za zapošljavanje službenika u Općini za stalno te se jave i voditelj i asistent koji su na Zaželi i dobiju posao. Da li u tom slučaju te iste osobe kao službenici Općine mogu nastaviti voditi projekt i biti asistent na Zaželi 2 i na koji način - odnosno kako je regulirana isplata plaća, iz Općinskog proračuna ili iz projekta Zaželi 2? Ili ta opcija ne dolazi u obzir. | Postupak zapošljavanja i odabir članova projektnog tima je isključiva odgovornost Korisnika Ugovora o dodjeli bespovratnih sredstava, pri čemu se treba voditi svim primjenjivim odredbama nacionalnog zakonodavstva. Svi troškovi osoblja koji se smatraju troškovima rada koji imaju obilježja radnog odnosa prihvatljivi su primjenom fiksne stope od 20% ostalih izravnih troškova koji nisu troškovi osoblja projekta.  Reguliranje isplate plaće provodi se sukladno važećem nacionalnom zakonodavstvu i također predstavlja isključivu odgovornost Korisnika, dok su uvjeti vođenja računovodstvene evidencije u sklopu projekta navedeni u članku 17. Općih uvjeta Ugovora. |